《丁酉人日柬梁芝五》
明代·释今岩

今年人事如花好，此日襟期似树高。树下观心初叶发，花边问影异香陶。

微风动水鱼龙滑，细雨鸣檐燕雀号。传语伯鸾春色早，读书应着锦宫袍。

作者简介：今岩，字山品。番禺人。俗姓李。明桂王永历元年（一六四七）从天然禅师脱白，居雷峰。十二年（一六五五）度岭，游天台，住灵隐，遍参诸方。礼继起禅师，嗣临济宗。事见《海云禅藻集》卷二。